লেখাটা পড়ে এবং বিতর্ক দেখে না লিখে পারলাম না। প্রথমত, ড. রবের লেখায় যা তুলে ধরা হয়েছে তা হলো আদিবাসী বিতর্ককে আরো দীর্ঘায়িত করার জন্য। তিনি একদিকে যেমন বাংলাদেশের আদিবাসী জনগোষ্ঠীকে হেয় প্রতিপন্ন করেছেন তেমনি বিশ্ববিদ্যালয়ের শিক্ষক হয়েও নিজের জাত্যাভিমানকে প্রকাশ করেছেন জনসম্মুখে। একজন ভূগোল বিভাগের শিক্ষক হয়েও তিনি নৃবৈজ্ঞানিক!! লেখা লিখে উসকে দিতে চান। আদিবাসী সম্পর্কে লিখতে গিয়ে ধর্মকেও জোর করে টেনে এনেছেন। অথচ এখানে তার কোন দরকার ছিল না। তার ধর্মকে টেনে আনার পেছনে মূল উদ্দেশ্য কি?? আশাকরি সচেতন পাঠকমহল বুঝতে পারবেন। দ্বিতীয়ত, আদিবাসী সংজ্ঞা দিতে গিয়ে তিনি লুইস হেনরি মর্গানের সংজ্ঞা উল্লেখ করেছেন যিনি কোন একাডেমিক ভাবে নৃবিচজ্ঞানের ছাত্র ছিলেন না। তিনি মূলত একজন আইনজীবি ছিলেন। আমেরিকার রেড ইন্ডিয়ানদের সমাজ ব্যবস্থা সম্পর্কে জানতে গিয়ে তার সামাজিক বিজ্ঞানের শাখায় আগমন। একপর্যায়ে এনসিয়েন্ট সোসাইটি নামে একটি পুস্তক রচনা করেন। যা ছিল ডারউইনের বিবর্তনবাদের উপর ভর করে লেখা। পরবর্তীকালে পোষ্টমডার্ন নৃবিজ্ঞানীদের দ্বারা তিনি অনেক সমালোচিত হয়েছিলেন। কেননা তার লেখায় অনেক কাল্পনিক মসল্লা ছিল। আর রব সাহেব সেই ক্ল্যাসিক্ল্যাল একজন তাত্বিকের সংজ্ঞা উদ্বৃতি টেনেছেন। যা এখন গ্রহনযোগ্য নয়। কেননা আইএলও কনভেনশন মর্গানের এই লেখার পরে দাড় করানো হয়। বর্তমানে এই কনভেনশনের উপরই আদিবাসী সংজ্ঞা বর্ণিত করা হয়। আর তিনি আইএলও কনভেনশনের কোন বিষয় উল্লেখ না করে ক্ল্যাসিক্যাল যুগের সংজ্ঞা দিলেন। তাই আইএলও কনভেনশনের ১৬৯ ধারা অনুযায়ী ড. রবের আদিবাসী নির্ধারণ টিকে না। তৃতীয়ত, তার কথায় পার্বত্য চট্টগ্রামের উপর লোভ উপচে পড়ে। এলাকা ভেদে পার্বত্য এলাকায় খুব কম লোক বাস করে। এতে তার খুব আপসোস হয়। স্বপ্ন দেখেন আরো কিভাবে সেখানে বসতি স্থাপন করা যায়। চতুর্থত, পার্বত্য ”ট্টগ্রামে সেনা উপস্থিতি বজায় রাখার অন্যতম মশলাদার লেখা এটি। অথচ সমতলে যখন ক্লিনহার্ট অপারেশনের মত একশন চলে তখন এনারা গলা ফাটিয়ে চিল্লান। মানবাধিকারের কথা বলেন। আর পাহাড়ে সেনাশাসন চললে তারা হাত তালি দেন। মানবাধিকারের কথা ভূলে যান…………….